Для добрай службы на заставе ёсць усё: утульная абстаноўка, цікавыя заняткі, добрыя адносіны кіраўніцтва да падначаленых. У вольны час, хоць яго і мала, хлопцы могуць наведаць трэнажорную залу, адпачыць у пакоі псіхалагічнай разгрузкі ці пагуляць у футбол. Дарэчы, пагранічнікі заставы частыя госці ў Плюскай і Быстрамаўскай школах, дзе ладзяць сумесныя спартыўныя і культурныя мерапрыемствы са школьнікамі, удзельнічаюць у канцэртах, што ладзяцца ў мясцовым доме культуры, у раённых спартыўных спаборніцтвах.